Minä uskon
Vaikka sammuis tähdet ja auringot,
 minä uskon päivähän suureen.
 Vaikka uhkais ainaiset pimennot,
 uskon valon ma alkujuureen.

 Vaikka alimmat ahjot aukeais
 ja uhkais totuuden niellä,
 vaikka valhe ja vääryys vallan sais,
 niin totehen uskon vielä.

 Minä uskon voittohon oikean
 jo taivaan tälläkin puolla.
 Minä uskon vääryyden sortuvan
 – sillä muutoin täytyisi kuolla.

Immi Hellén.

Lähde: Työmies 26.11.1904.

Immi Hellén
Runot
Työmies
1904